Un incendiu violent a izbucnit în această după-amiază la Boldești Scăeni. Pompierii au intervenit și se luptă cu flăcările.
Pe o suprafață de 800 de metri incendiul se manifestă cu violență. Pompierii au transmis că este vorba despre corpuri de clădire aflate în aceeași curte, înlănțuite, fiind afectate 3 corpuri de locuit și anexe în care erau adăpostite animale. Au fost evacuate animale (porci și păsări). Nu sunt victime.
"Acționăm cu 8 autospeciale de stingere, 3 autospeciale de primă intervenție și comandă, un echipaj SMURD și, în sprijin, un echipaj SAJ Prahova. Incendiul este localizat, se lucrează pentru lichidare", au transmis reprezentanții ISU Prahova.
Reamintim faptul că pompierii militari au fost solicitați să intervină, vineri după-amiază, pentru stingerea unui incendiu care a cuprins mai multe locuințe din Boldești Scăeni.